b'\n_START_ARTICLE_\nSt\xc3\xa9phane Henchoz\n_START_SECTION_\nSpillerkarriere\n_START_PARAGRAPH_\nHenchoz ble f\xc3\xb8rst lagt merke til i den tyske klubben Hamburger SV. Etter at han signerte Blackburn i 1997, spilte han to gode sesonger i et lag som hadde d\xc3\xa5rlige resultater. Etter at Blackburn rykket ned p\xc3\xa5 slutten av 1998\xe2\x80\x9399-sesongen, ble Henchoz kj\xc3\xb8pt av en annen Premier League-klubb. Liverpool kj\xc3\xb8pte han for 3,5 millioner pund._NEWLINE_P\xc3\xa5 Anfield ble Henchoz en fast spiller i startelleveren under hans fem og et halvt \xc3\xa5rs lange opphold p\xc3\xa5 Merseyside. Han viste seg \xc3\xa5 v\xc3\xa6re en veldig god signering og var popul\xc3\xa6r blant Liverpool-fansen. Han dannet ett effektivt og godt midtstopperpar sammen med Sami Hyypi\xc3\xa4. Dette partnerskapet spilte en viktig rolle i Liverpools historiske The Treble i 2001._NEWLINE_Hans to siste sesonger for The Reds var mye preget av skader, men spilte godt i de periodene han var skadefri. G\xc3\xa9rard Houllier foretrakk Igor Bi\xc5\xa1\xc4\x87an som midtstopper da Henchoz slet med skader. Han ble satt p\xc3\xa5 benken, og spilte h\xc3\xb8yreback de f\xc3\xa5 gangene han fikk sjansen. _NEWLINE_Da G\xc3\xa9rard Houllier ble erstattet av Rafael Ben\xc3\xadtez som manager, pr\xc3\xb8vde spanjolen ut Jamie Carragher som en ny makker til Hyypi\xc3\xa4. Dette f\xc3\xb8rte til slutt at Henchoz` karriere tok slutt. Carragher spilte tidligere som h\xc3\xb8yreback, men storspilte som midtstopper. Henchoz valgte da \xc3\xa5 signere en seks m\xc3\xa5neders kontrakt med Celtic. Ved utl\xc3\xb8pet av den kontrakten gikk han tilbake til Premier League, og skrev under for nyopprykkede Wigan Athletic.  _NEWLINE_Hans Wigan-karriere varte imidlertid kun ett \xc3\xa5r, og de to siste \xc3\xa5rene i karrieren spilte han for gammelklubben Blackburn Rovers. Han ble lite brukt, men steppet ofte inn ved skader og spilte godt. Mai 2008 ble han l\xc3\xb8st fra kontrakten av dav\xc3\xa6rende manager Mark Hughes.\n_START_SECTION_\nInternasjonal karriere\n_START_PARAGRAPH_\nHan spilte 72 A-landskamper for Sveits, og var med i troppen til EM 1996 og EM 2004.'